ગુજરાત સિવાય અને ખાસ કરી ગુજરાતી પરિવાર સિવાય કેરીનો રસ અને પુરીનું જમણ થતુ નથી, પરંતુ છેલ્લાં કેટલાય વર્ષોથી ગુજરાતીઓ ઘરે કેરીનો રસ કાઢવાને બદલે ડેરીમાં મળતા કહેવાતા કેરીના રસ લઈ રોટલી અને પુરી સાથે રસની મઝા લે છે પણ ખરેખર તે કેરીનો રસ જ હોતો નથી, હવે તો લગ્નો અને જાહેર ભોજન સમારંભોમાં પણઆ કહેવાતો કેરીનો રસ પહોંચી ગયો છે, જો ખરેખર કેરીનો જ રસ હોય તો કેરી કરતા મોંઘો હોવો જોઈએ, પણ ડેરીમાં મળતો કેરીનો રસ કોઈ પણ કેરી કરતા કઈ રીતે સસ્તો મળી શકે , હાલમાં દુકાનમાં ૧૫૦-૨૦૦ની વચ્ચે કેરીનો રસ મળે છે, પણ આટલી કિમંતમાં તો કેરી પણ મળતી નથી.